b'\n_START_ARTICLE_\nPeter Petrovi\xc4\x8d Konovnicin\n_START_SECTION_\n\xc5\xbdivljenje\n_START_PARAGRAPH_\nRodil se je generalmajorju Petru Konovnicinu. Leta 1770 je kot kadet vstopil v Artilerijsko in in\xc5\xbeenirsko voja\xc5\xa1ko \xc5\xa1olo, medtem ko je 27. septembra 1774 pri\xc4\x8del z aktivno voja\xc5\xa1ko slu\xc5\xbebo v Semjonovskem polku. 1. januarja 1785 je bil povi\xc5\xa1an v zastavnika. Udele\xc5\xbeil se je rusko-\xc5\xa1vedske vojne 1788\xe2\x80\x931790._NEWLINE_22. junija 1791 je bil preme\xc5\xa1\xc4\x8den v redno kopensko vojsko s \xc4\x8dinom majorja. 27. avgusta istega leta pa je postal podpolkovnik in postal adjutant generalfeldmar\xc5\xa1ala Potemkina, s katerim se je udele\xc5\xbeil zatrtja poljske vstaje._NEWLINE_17. septembra 1797 je bil povi\xc5\xa1an v generalmajorja in imenovan za poveljnika Kijevskega grenadirskega polka; 12. marca 1798 je postal poveljnik Uglitskega mu\xc5\xa1ketirskega polka. A \xc5\xbee 2. novembra istega leta je bil odpu\xc5\xa1\xc4\x8den iz voja\xc5\xa1ke slu\xc5\xbebe._NEWLINE_\xc5\xbdivel je na dru\xc5\xbeinske posestu v peterbur\xc5\xa1ki provinci, kjer je decembra 1806 postal poveljnik Peterbur\xc5\xa1ke plemi\xc5\xa1ke milice. 25. novembra 1807 je ponovno vstopil v aktivno voja\xc5\xa1ko slu\xc5\xbebo in bil dodeljen za in\xc5\xa1tuktorja carja. 20. januarja 1808 je postal namestnik poveljnika Finske armade, s katero se je udele\xc5\xbeil rusko-\xc5\xa1vedske vojne 1808-09; za zasluge je bil 12. aprila istega leta povi\xc5\xa1an v generalporo\xc4\x8dnika._NEWLINE_24. aprila 1809 je postal poveljnik \xc4\x8cernigovskega mu\xc5\xa1ketirskega polka in 3. pehotne divizije. Z divizijo se je udele\xc5\xbeil tudi patriotske vojne leta 1812. 28. avgusta istega leta pa je postal poveljnik 3. pehotnega korpusa._NEWLINE_Januarja 1813 je postal poveljnik Grenadirskega korpusa. 12. decembra 1815 ga je car Aleksander I. imenoval za ministra za vojno; polo\xc5\xbeaj je zasedal do 6. maja 1819. Isto\xc4\x8dasno pa ga je postavil za senatorja._NEWLINE_Po kon\xc4\x8danju ministrske kariere je bil 25. novembra 1819 imenovan za dr\xc5\xbeavnega svetnika in vrhovnega direktorja voja\xc5\xa1kih \xc5\xa1ol.'